Na osnovu člana 45. stav 1. tačka 15. Zakona o lokalnoj samoupravi („Sl.list RCG“ br.42/03, 28/04, 75/05,13/06 i „Sl.list CG“ br.88/09 i 3/10,38/12,10/14,57/14), čl.62. i 63. Zakona o finansiranju lokalne samouprave („Sl.list RCG“ br.42/03, 44/03 i „Sl.list CG“ br.5/08, 51/08 , 74/10 i 1/15) i člana 42. Statuta opštine Rožaje („Sl.list CG – opštinski propisi“ br.9/11), Skupština opštine Rožaje, na sjednici održanoj dana 08.07.2015.godine, d o n i j e l a j e

**O D L U K U**

o dopuni Odluke o kreditnom zaduženju Opštine Rožaje

Član 1

U članu 1 Odluke o kreditnom zaduženju Opštine Rožaje (Sl.list CG-opštinski propisi br.29/13) vrši se dopuna Odluke ,tako što se Opština Rožaje dodatno kreditno zadužuje kod Vlade Crne Gore – Ministarstva finansija na iznos od 48.223,62 EUR, sa kamatnom stopom od 3,5%.

Član 2

Dodatna kreditna sredstva su obezbijeđena iz finansijskog ugovora za Projekat vodosnabdijevanja i otpadne vode – C, zaključen između Evropske Investicione banke (EIB) i Vlade Crne Gore – Ministarstva finansija.

Član 3

Opština Rožaje će sa Ministarstvom finansija potpisati Aneks Ugovora o prosleđivanju sredstava br. 2112 od 16.09.2013. god. koji će isključivo tretirati dodatno kreditno zaduženje.

Ostale odredbe ugovora ostaju iste.

Član 4

Sredstva za otplatu kredita obezbjeđuju se iz Budžeta Opštine Rožaje.

Član 5

Ostale odredbe Odluke o kreditnom zaduženju Opštine Rožaje (Sl.list CG-Opštinski propisi br.29/13) ostaju nepromijenjene.

Član 6

Ovlašćuje se Predsjednik opštine Rožaje da zaključi Aneks Ugovora o proslijeđivanju sredstava sa davaocem kredita.

Član 7

Ova Odluka stupa na snagu danom objavljivanja u „Sl. listu CG – opštinski propisi“.

Broj: 178

Rožaje, 10.07.2015.god.

**SKUPŠTINA OPŠTINE ROŽAJE**

Predsjednik Skupštine

Husein Kurtagić, prof.